Nicolaus Episcopus seruus seruorum Dei, dilectis filiis Abbati  Conuentui Monasterij Reomaensis ordinis sancti Benedicti Lingonensis Diœcesis, salutem  Apostolicam benedictionem. Cùm à nobis petitur quod iustum est  honestum, tam vigor æquitatis, quàm ordo exigit rationis, vt per solicitudinem officij nostri ad debitum perducatur effectum. Eapropter dilecti in Domino filij vestris iustis postulationibus grato concurrentes assensu, omnes libertates  immunitates à prædecessoribus nostris Romanis Pontificibus iure per priuilegia, seu alias indulgentias vobis  Monasterio vestro concessas, necnon libertates  exemptiones exactionum à Regibus  Principibus, ac aliis Christi fidelibus rationabiliter vobis indultas, sicut eas iustè ac pacificè obtinetis, vobis  eidem Monasterio authoritate Apostolicâ confirmamus,  præsentis scripti patrocinio corroboramus. Nulli ergo hominum liceat hanc paginam nostræ confirmationis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum se nouerit incursurum. Datum Viterbij X. Cal. Octobris, Pontificatus nostri anno II.